
★★★★★★★★★★★★★★★★★★★★★★★★★★★★★★★★★★★★★★★★★★ 


Gramatika Ekzerco 2. 

En la uzado de lingvoj estas kutimo, ke en certaj cirkonstancoj la normala origina 
signifo de vorto aŭtomate plilarĝiĝas. Se mi diras al vi "Dum la nokto hundo bojis la 
tutan tempon", tio krome signifas, sen mencio, ke mi aŭdis la bojadon kaj ke mi dum certa 
tempo ne dormis. "Vidi iun" signifas nur ke ies bildo aperas en miajn okulojn, sed se vi diras al 
mi, ke vi vidos min morgaŭ lunĉhore en la restoracio, tio signifas, sen mencio, ankaŭ ke vi 
parolos al mi, kaj ke ni manĝos en la restoracio. Same se mi diras al vi "Mi jam vidis tiun 
filmon", vi komprenas ke mi ne vidis la filmrolon, sed ke mi vidis la surfilmaĵon sur ekrano dum 
du horoj, kaj, nemenciite, ankaŭ ke mi aŭdis kaj rigardis kaj aŭskultis la filmon. Tiu nemenciata 
aldono al la frazo "Mi rigardis la filmon" estas kutima en etnaj lingvoj kaj en Esperanto. Sen tio 
ni bezonus, en Esperanto kaj en etnaj lingvoj, krei centojn da ekstraj vortoj por la diversaj 
kombinaĵoj de kompletaj signifoj. Ni en la etnaj lingvoj ne estas tiom stultaj. Do ni ne havas 
specialan vorton por KAJ vidi KAJ paroli KAJ manĝi en la restoracio, nek specialan vorton por 
rigardi filmon aŭ rigardi televidon aŭ rigardi piedpilkludon. Nur Esperanto estas tiom stulta 
krei specialan vorton por "aŭskulti kaj rigardi ekranon sur kiu ludiĝas filmo aŭ io alia", por kio 
ni en la pli inteligentaj etnaj linvoj diras nur "rigardi filmon". Ĉu trakti ĉi tiun idiotaĵon "spekti" 
kiel escepton? Aŭ ĉu krei pli kaj pli da tiaj nenecesaj vortoj, ekz. "spikti" por rigardi 
piedpilkludon kaj "spukti" por rigardi muzeon? Kaj "familo" kaj "ordoo" por la 
zoologiaj/botanikaj terminoj? Kiu strangulo inventis tiujn idiotaĵojn "spekti" kaj "specio" 
nenecesajn kaj esceptajn? Kaj kiuj blinde kopias ŝin aŭ lin? Lernu Esperanton, la lingvon kiu ne 
havas eviteblajn esceptojn kaj kies gramatiko estas regula? 

Marcel Leereveld. 

★★★★★★★★★★★★★★★★★★★★★★★★★★★★★★★★★★★★★★★★★★★ 


La plej nova Esperanto-lernanto de Trevor 
Steele estas pensiulo Ron Lane, kiu korespondas kun 
Trevor per la tradiciaj poŝtaj servoj. Dum siaj ferioj Trevor 
vizitis sian lernanton en Murray Bridge kaj pasigis en lia 
domo agrablajn horojn. 

Katja Steele Surfote: instruisto kaj lernanto 


★★★★★★★★★★★★★★★★★★★★★★★★★★★★★★★★★★★★★★★★★★★ 


Dum 2016 la mondo iĝis pli bona 
loko por la homaro. 



En la medio, ni gajnegas epopeajn progresojn, ankaŭ la sano de la oceanoj, la konservado al 
nehaltigebla revolucio en pura energio! ktp. Ĉiuj bonaj por nia planeto, nia hejmo. 

Angle sekvas ligo al 99 progresoj en nia mondo dum 2016 
https://medium.eom/@anqushervev/99-reasons-why-201 6-has-been-a-qreat-vear-for-humanitv-8420debc2823#... 

★★★★★★★★★★★★★★★★★★★★★★★★★★★★★★★★★★★★★★★★★★★ 

Li? Ŝi? Eksmoda? 

Mi ricevis la suban mesaĝon de amiko Bill Chapman el Britio. Indus reagi. Mi petas legu, 
pludonu la informon kaj reagu. Amike, Katja Steele 
★ ★Saluton 

Aperis komento mia en ĉ-tiu konservativa katolika retpaĝo australia. 
http://www.crisismagazine.eom/2016/fighting-pronoun-police#comment-3073901321 

Ĉu eble vi povus organizi du-tri respondojn favore al Esperanto? 

AŬSTRALIAJ ESPERANTISTOJ Esperanto 

AE 303 

Bondezirojn 

Pat and Bill Chapman 


★★★★★★★★★★★★★★★★★★★★★★★★★★★★★★★★★★★★★★★★★★★ 


Novaĵservo Ret-Info / Lingvo-Studio 


La Mesio en Esperanto: unika evento en la kultur-historio de Esperanto 

DONACO POR KRISTNASKO: MESIO DE HANDEL - EN ESPERANTO 

La oratorio MESIO de Friedrich Handel estis 
prezentata en Esperanto la 29-an de marto en 1987 
fare de la fama 100-membra neesperantista koruso de 
Centra Ensemblo de KISZ. 

La koncerto estis parto de la neesperantista 
projekto "Budapeŝta Printempa Festivalo", kies 
direktoro Lengyel Marton estis esperantisto. La 
koncerto mem okazis en unu el la plej elegantaj 
urbocentraj koncertejoj "Vigado" en Budapeŝto, kie la spektejo estis plenŝtopita de 
esperantistoj. Szilvasi Laszlo prizorgis la sonregistradon de la koncerto, kiu estis eldonita tiam 
de lia entrepreno "Lingvo-Studio" en muzika sonkasedo kiel historia dokumento de nia 
esperantista kultur-historio. 

La sonkasedo jam de multaj jaroj ne plu estas aĉetebla. Ĉi jare la eldonejo decidis liberigi 
la sondosierojn en la originala kvalito por libera uzo - do ili staras nun je via ĝuo kiel senpaga 
kristnaska donaco de la eldonejo. 

Aŭskultu la koncerton ĉe: http://www.eventoj.hu/mesio/ 



Pri la "Projekto Mesio" Roberto Poort kompilis apartan retpaĝon ĉe lia Aŭd-Vida Studio ĉe 
http://novaihoi.weebly.com/mesio-proiekto.html 


Sonregistrado: Lingvo-Studio 1989, Szilvasi Laszlo. www.evento/./7i/ sendis Katja Steele 

★★★★★★★★★★★★★★★★★★★★★★★★★★★★★★★★★★★★★★★★★★★ 


Subtenu nin http://lernu.net/eo/subteno 


Kontribuu al la disvastigo de Esperanto! 

Per via donaco vi helpas nin plu daŭrigi nian laboron! 


Urnu 


Por ke lernu! ekzistu kaj funkciu bedaŭrinde ne sufiĉas nur 
bonegaj kunlaborantoj. Por povi akcepti multajn uzantojn, lernu! uzas multekostan ret- 
servilon. Por povi sekvi la evoluon de la reto kaj retaj teknikoj, por kreski kaj pliboniĝi, lernu! 
bezonas diligentajn programistojn. Por ke la uzantoj havu konstantan subtenon kaj respondojn 
al siaj demandoj en ĝusta lingvo kaj de ĝusta persono, iu devas ĉiam kunordigi tion. Krome 
lernu! volas pli aktive informi pri Esperanto, premii la plej diligentajn paĝaruzantojn aŭ 
antaŭen igi lernilojn kaj vortarojn en Esperanto, kaj ankaŭ tio evidente kostas monon. 

Pro tio gravas via kontribuo, malgranda aŭ granda! Ni elkore dankas la personojn, kiuj jam 
donacis al la projekto! Do, se vi havas eblon kaj emon, vi povas finance subteni lernu! 

★★★★★★★★★★★★★★★★★★★★★★★★★★★★★★★★★★★★★★★★★★★ 


Kiam vi propagandas Esperanton diru ke ĝi estas PLANITA Lingvo ne kreita lingvo. 

★★★★★★★★★★★★★★★★★★★★★★★★★★★★★★★★★★★★★★★★★★★ 


La Mediala Voĉo. 

En Esperanto, kiel en multaj eŭropaj lingvoj, ekzistas kvar gramatikaj 
voĉoj. Tio estas, ke unu certan bildon, aŭ okazon, en formo de frazo, oni 
povas alrigardi en kvar diversaj manieroj, el kvar diversaj direktoj. La bildo, la okazo, 
restas en la kvar tute sama, sen ŝanĝo. Se ekzemple la okazo enhavas viron kaj 
batadon kaj hundon, tiuj restas ekzakte la samaj en la kvar Voĉoj. La diferenco 
konsistas nur en la maniero en kiu ni rigardas la bildon. 



Jen do la kvar manieroj. En la unua maniero, la plej kutima, oni rigardas unue al la 
viro, post tio al tio kion li faras, nome la batado, kaj post tio al la ricevanto de la 
batoj, la hundo. Kutime, sed ne necese, oni diras kio okazas per vortoj en la vicordo 
de la rigardado. Do La viro batas la hundon. 


En ĉi tiu rigardodirekto, kiun oni nomas la Aktiva Voĉo, oni gramatike nomas "La viro" 
la Subjekto, "batas" la Verbo aŭ la Predikato, kaj "la hundon" la Objekto. Notu ke ne 
ĉiuj bildoj, ne ĉiuj agoj, povas ĉehavi Objekton; en tiu kazo la okazo povas montriĝi 
nur en la Aktiva kaj en la kvara Voĉo, la Faktitivo. Notu ankaŭ, ke en Esperanto la 
Objekto, ĉi tie "la hundo", kutime ricevas la finaĵon "n", do "la hundon", por ke ni 
klare distingu ĝin en la frazo. La Subjekto ja distingiĝas per la manko de la "n" kaj la 
manko de prepozicio. 

En la dua Voĉo, la Pasiva, oni plej interesiĝas pri, kaj do unue rigardas al, la 
ricevanto de la ago "bati". Kutime, sed ne necese, oni en la parolo unue diras tiun 
ricevanton, la hundon. Post tio oni diras la agon, "bati", kaj post tio, se oni 
volas, la aganton. Do La hundo batatas (de la viro). 

Notu ke la precipa interesato, la hundo, nun nomiĝas la Subjekto kaj do ne ricevas la 
literon "n". Notu ankaŭ, ke la origina aganto, se menciata, ricevas la prepozicion "de". 
Ĉar la direkto de la rigardado ŝanĝiĝis, renversiĝis, la verbo montras tion alprenante la 
sufikson "-at-". La ago "bati" ne ŝanĝiĝis, nur nia direkto de rigardado. Kaj notu ankaŭ 
ke, eĉ se ni ne mencias la originan aganton, ni tamen scias, pro la verba finaĵo "-atas", 
ke iu aŭ io faras la agadon. Ĉar tio estas la nura diferenco kun la tria Voĉo, la 
Mediala Voĉo. 



En ĉi tiu Mediala Voĉo oni ne scias aŭ ne volas scii, kiu aŭ kio origine faris la agon. 
Pro la manko de la ideo pri origina aganto, oni montras ke la mediala ago okazas al la 
nova Subjekto kiu estis la malnova Objekto sen ke ni scias ion ajn pri la malnova 
aganto, kaj nur KVAZAŬ, sed ne reale, la nova Subjekto ricevus la agon de iu origina 
aganto, SED Nl NE KONAS ĜIN NEK INTERESIĜAS PRI Ĝl PUBLIKE. Konsekvence tiu nova 

pasiva ago, nomata nun mediala ago, povas okazi pro iu ajn kaŭzo, ekzemple la naturo 

aŭ cirkonstanco aŭ eĉ si mem. Sed memoru, ke la direkto de nia rigardado estas 

retroe, same kiel ĉe la Pasiva Voĉo, nur ke ni ĉesas rigardi post mencii la antaŭan 
Objekton kaj la agon. Jen alia ekzemplo: 

Aktiva Voĉo: La infano lavas la ŝtonon (sur la marbordo). 

Pasiva Voĉo: La ŝtono lavatas (de la infano) (sur la marbordo). 

Mediala Voĉo: La ŝtono laviĝas (pro la marakvo, aŭ pro la sablo, aŭ pro 

la vento, aŭ pro iu besto aŭ persono, aŭ pro si mem). 

Ĉi tiu Mediala Voĉo do estas tre malinforma pri la origina aganto, kaj do tre ŝatatas 
de leĝistoj; oni ja ne akuzas iun aŭ ion speciale. 

Por montri, ke ni rigardas la okazon en la mediala direkto tute ne menciante, nur 
kvazaŭigante, la originon de la agado, la lavadon, la verbo ricevas la sufikson "-iĝ-", do 
"laviĝas". Tre kutime, sed ne necese, ni diras la okazon en la vicordo de la rigardado, 
do unue la ŝtono kaj post tio la mediala ago "laviĝas". Notu ke KAJ en la Pasiva KAJ 
en la Mediala Voĉo ne povas ekzisti Objekto, nur (Pasiva aŭ Mediala) Subjekto kaj la 
ago kaj eventualaj cirkonstancoj (loko, tempo, kaŭzo, k.t.p.). 

Jen kelkaj aliaj ekzemploj: La koncerto komenciĝos je la oka kaj finiĝos je la deka. 

La vazo rompiĝis pro la falo. Mi leviĝis frue. La gastoj bonvenigiĝis per urbestra 
paroleto. La tuta vilaĝo detruiĝis pro la inundo. Ni ellit(ig)iĝos frue. La moskito 
surpriziĝis per mia frapo. Malleviĝis la suno kaj daŭrigiĝis nia ludado. Pro tio ŝi certe 
feliĉ(ig)iĝos. Ŝi vest(ig)iĝu rapide! 



Marcel Leereveld. 

★★★★★★★★★★★★★★★★★★★★★★★★★★★★★★★★★★★★★★★★★★★ 

KOMENTO PRI ARTIKOLO DE MARCEL "FALFOLIA” 

Mi konsentas kun Marcel, ke ĉiu arbo perdas iujn foliojn iam dum la jaro. Mi rimarkas, 
ke la eŭkaliptoj en mia malantaŭa korto perdas pli da folioj kiam la vetero estas varma kaj 
seka. Sed eble pro la fakto, ke mi ne pripensis multe pri la difino "falfolia" kaj blinde akceptis 
ĝin, mi trovas akcepton de la du novaj (al mi) vortoj "sezonfolia" kaj "jarfolia" nefacila. 
"Falfolia" jam faras bildon en mia menso de vintre senfolia arbo. Mi ne scias kiujn foliojn la 
eŭkaliptoj en mia korto perdas. Ĉu ili aĝas jaron aŭ monaton, aŭ eble du jarojn? Mi ne scias. 
Eble la novaj vortoj ankoraŭ ne tre kontentas min. Ĉu estas aliaj proponoj? 

Ĉu mi estas (restas) stultulo blinde akceptanta nelogikaĵojn kiel Disabled Toilet 
kaj Drawing Pin en la konfuza angla lingvo? Certe mi ne deziras, ke Esperanto degeneros al tia 
nivelo! 

Terry Manley 

ps En Brisbano mi parolas pri mia persona ĝardenumsperto. Venu. 

Dankon por la ŝanco legi Esperanton en la novaĵletero. 

Terry 

★★★★★★★★★★★★★★★★★★★★★★★★★★★★★★★★★★★★★★★★★★★ 

